शिविर में हुए 15 महिलाओं के ऑपरेशन, दर्द से मिली निजात
जिला अस्पताल में स्वर्गीय प्रेमचंद अग्रवाल की स्मृति में जिला प्रशासन और स्वास्थ्य विभाग के सहयोग से आयोजित महिलाओं के निशुल्क सर्जरी शिविर में 15 महिलाओं के ऑपरेशन किए गए। मां शारदा सहायता समिति और बैतूल सांस्कृतिक सेवा समिति राष्ट्र रक्षा मिशन के संयुक्त तत्वावधान मे आयोजित इस शिविर में दूर-दराज से महिलाएं ऑपरेशन के लिए पहुंची।
शिविर संयोजक मनीष दीक्षित ने बताया पहले दिन 7 और दूसरे दिन 8 महिलाओं के ऑपरेशन किए गए। जावरा निवासी तुलसा बाई ने बताया वे 1 साल से बच्चेदानी की समस्या से परेशान थी। उन्हें यहां लाभ मिला है। इसी तरह गीता सोनारे, सुशीला पारधे समेत अन्य ने बताया वे पांच साल से परेशान थी शिविर से लाभ मिला है।
महिला के पेट से आधा किलो का गोला निकाला
डॉ. रमेश बड़वे और डॉ उदय चकोटिया के मार्गदर्शन में डॉक्टरों की टीम ने ध्रुववती सोलंकी निवासी सेहरा के पेट से आधा किलो का गोला निकाला।
आयोजन समिति के मनीष दीक्षित, शैलेंद्र बिहारिया और गौरी बालापुरे ने सहयोग के लिए अग्रवाल परिवार और स्वास्थ विभाग के प्रति आभार जताया।
hin_Deva hin_Deva hin_Deva hin_Deva hin_Deva awa_Deva